Floralia Meet, Greet and Eat 23 juni 2018 | ORTS - Oosterhoutse Radio & Televisie Stichting
HomeTV uitzendingenFloralia Meet, Greet and Eat 23 juni 2018
Floralia Meet, Greet and Eat 23 juni 2018
Contact tussen Oosterhouters en Statushouders in het Floralia Park op 23 jun i 2018. Momentum ‘betaal miljoene uit’ aan ou verwerpte eise | Netwerk24
Deur Sibongile Khumalo, Fin24 23 Mei 2019 20:41
Dit volg ná verlede jaar se saak van Nathan Ganas, ’n man van Durban, waar Momentum aanvanklik geweier het om die R2,4 miljoen-lewenspolis aan sy vrou uit te betaal, op gronde daarvan dat hy versuim het om ’n voorafbestaande toestand – verhoogde bloedsuikervlakke – bekend te maak.
Ganas is in 2017 in sy motoroprit geskiet en het aan sy skietwonde beswyk. Die maatskappy het later die saak herroep en die eis uitbetaal, te midde van wydverspreide woede deur die gemeenskap. George Kolbe, hoof van die maatskappy se kleinhandel-lewensversekering, het gesê dit was ’n tydperk waartydens “ons die metode hoe ons sake doen, heroorweeg het”.
Kolbe het gesê die versekeringsmaatskappy het sedert die voorval ’n hersiening gehou van vorige eise wat op soortgelyke gronde verwerp is.
Hy sê die hersiening het sowat 20 jaar terug gestrek en vyf sake is ontdek – insluitende dié een van Ganas – wat tot ’n gesamentlike uitbetaling van sowat R7,3 miljoen gelei het. Momentum het R4 miljard aan lewensversekeringseise in 2018 uitbetaal.
Die statistieke het aangedui dat 93% van selfdood-eise vir mans was, en dat sake meer algemeen by rokers as nie-rokers voorkom.
Kolbe het egter volgehou dat die bekendmaking van bestaande siektetoestande uiters belangrik is wanneer ’n polis uitgeneem word.
“Deur die eis uit te betaal, beteken nie ons het die reëls verander nie. Bekendmaking is belangrik en dit bly die belangrikste faktor,” het Kolbe gesê.
“Ons het nie die reëls herskryf nie, nie-bekendmaking word in geen vorm geduld nie, en ons hoop dat dit nie ’n skuiwergat vir verswyging sal inhou nie, aangesien ons mense aanmoedig om ’n volledige gesondheid-bekentenis te gee wanneer ’n lewenspolis uitgeneem word,” het hy gesê.
Kolbe het aangevoer die Ganas-sage het tot ’n “massiewe protes deur die publiek” gelei en die maatskappy het belangrike lesse uit die ervaring geleer.
“Indien dit weer gebeur, is ons belofte dat ons sal betaal . . . ons sal na die feite kyk wat bewys dat daar wel ’n gewelddadige misdaad was,” het Kolbe gesê en bygevoeg dat dié besluit nie ’n kontraktuele verpligting is nie.
Johann le Roux, uitvoerende hoof van Momentum Life, het gesê: “Ons sakeonderneming is om eise uit te betaal en (vir) ons kliënte (om) hul gewenste finansiële doelwitte en voornemens te bereik, selfs wanneer die ondenkbare gebeur.”
Volgens statistieke wat Donderdag deur die maatskappy bekendgemaak is, is kanker die hoofoorsaak van dood wat 45% van die kritieke siekte-eise uitmaak, terwyl kardiovaskulêr-verwante siektes 26% behels. Eise in hierdie kategorieë het in vergelyking met 2017 met 20% gestyg.
Die vier grootste eise wat deur Momentum uitbetaal is:
* Doodseis: R45 miljoen
* Kritieke siekte: R6,3 miljoen
* Ongeskiktheid: R62,4 miljoen
* Inkomstebeskerming: R2,2 miljoen
Meer oor: Momentum | Uitbetalings